钦定古今图书集成/明伦汇编/人事典/第082卷 > 新论 > 《利害》
## 钦定古今图书集成/明伦汇编/人事典/第082卷 > 新论 > 《利害》

利害者，得失之本也；得失者，成败之源也。故就利而
避害，爱得而憎失，物之恒情也。人皆知就利而避害，
莫知缘害而见利，皆识爱得而憎失，莫识由失以至
得。有知利之为害，害之为利，得之成失，失之成得，则
可与谈利害而语得失矣。夫内热者之饮毒药，非不

热而投水，寒而入火，虽暂怡性，必为后患。菖蒲去蚤
虱而来蚰蜒，矾石止齿龋之痛，而朽牙根。躁痛虽饵，
必至生害。此取小利而忘大利，惟去轻害而负重害
也。瘕疾填胸而不敢铍，虿尾螫跗而不敢斫”，非好疾
而爱毒，以破斫之。患疾螫也。鸩酒盈卮，渴者弗饮，非
不渴也，饮之立死。销金在炉，盗者弗掬，非不欲也，掬
而灼烂。虓虎在前，地有隋珠，虽贪如盗跖，则手不暇
拾，悬彀向心；路有西施，虽淫如景阳，则目不暇视。非
不爱宝而悦色，然而不顾者，利缓而害急也。昔齐有
货美锦于市，盗于众中而窃之。吏执而问曰：“汝何盗
锦于众中？”对曰：“吾但见锦，不见有人，故取之耳。若斯
人者，眩于利而忘于害，黄口以贪饵而忘害，故擒于
罗者。异鹊以见利而忘身，且怵于《庄周》。是以智者见
利而思难，暗者见利而忘患。思难而难不至，忘患而
患反生。以是观之，利害之道，去就之理，亦以明矣。”